Karsten Lauritzen opfordrer Nordjyllands Politi til at deltage i et forsøg med weekendfængsling af kriminelle unge mellem 15 og 18 år. Nordjyllands Politi er nemlig i forvejen gang i forskellige projekter til at håndtere helt unge kriminelle i form af ungdomssanktioner og ungdomskontrakter. - Jeg synes, idéen om fængsel i weekenderne til de helt unge er en rigtig god idé. Det vil være en hård sanktion for et ungt menneske, der således oplever konsekvens af sine handlinger, men samtidig er der en god mulighed for at fastholde den unge i job eller uddannelse og dermed forhindre en kriminel løbebane, siger Karsten Lauritzen.

Referat:
Nordjyllands Politi skal bane vejen for weekendfængsling af kriminelle unge. Det mener Venstres Karsten Lauritzen.